Doen oefeninge dié winter tuis(Foto: Pixabay) Die koue sluip nader en dit is vir niemand maklik om op ’n wintersoggend vroeg op te staan en oefeninge te doen nie. Wat nog te sê van gimnasium toe gaan ná werk terwyl jy eintlik net so vinnig as moontlik in jou stort en onder ’n warm kombers wil inspring! Gelukkig laat tegnologie ons deesdae toe om oefeninge vinnig en maklik in die gemak van jou eie huis te doen, en dít sonder enige toerusting! Daar is hordes apps wat verniet beskikbaar is op jou selfoon, jy kan dan sommer self kies hoe lank en watter intensiteit jou oefensessie moet wees. Maroela Media het gaan kyk wat Playstore se tien gewildste gratis oefening-apps is, om oefening vir jou selfs nóg makliker te maak in die koue seisoen wat kom! Hier is die tien beste gratis apps van Playstore: Dié app is spesifiek op vroue gemik en fokus op die maag- en heup-area. Geen toerusting is nodig nie en daaglikse planne word vir die gebruiker opgestel. Hierdie app sorg vir verskillende vlakke van fiksheid. Jy kan kies of jy ’n beginner, intermediêr of gevorderd is. Jou vordering word ook opgeneem om jou te help. Dié app is gefokus op liggaamsbou. Geen toerusting is nodig nie en jy kan dit maklik by die huis doen. Opwarm en strekoefeninge is ook ingesluit. (Foto: Pixabay) Hierdie app werk op ’n program van 30 dae. Intensiteit van oefening word stadig maar seker vermeerder. Dit is geskik vir mans en vroue. Met hierdie app sal jy elke dag verskillende oefeninge kry, met intensiteit wat stelselmatig vermeerder. Daar word rekening gehou van die hoeveelheid kalorieë wat jy verbrand en van gewig wat afgeskud word. Geen toerusting is nodig nie. Strava help jou om afstand te meet wanneer jy gaan draf, fietsry of swem. Dit wys ook jou roete. Doelwitte kan gestel word wat jou voorberei vir ’n marathon, driekamp of iets soortgelyk. Verskillende uitdagings kan met dié app aangepak word. Dit sluit in hoë-intensiteit oefeninge, Tabata-oefeninge of gewone maagspieroefeninge. Video’s op die app dien as hulpbron om seker te maak jy doen die oefeninge reg. Die app help jou om tred te hou met jou gewigsverlies, kalorieë en oefensessies. ’n Lae kalorie- dieet word ook verskaf. Die app verskaf’n dieetplan met ’n inkopielys wat daarmee saam gaan. Oefeninge is opgestel om jou uit te daag en om jou fiksheid te laat toeneem. Meer as 350 oefeninge is beskikbaar en dit is geskik vir enige vlak van fiksheid. Hierdie app is op mans gefokus wat hul arms meer gespierd en groter wil maak. Dit werk op ’n 30 dae lange program en oefeninge werk met liggaamsgewig. Opwarming en strekoefeninge is ingesluit.